cyanic-selkie/wikianc huggingface dataset:
Земјоделство во Македонија
Производство
Погодните почвени терени односно поставеноста на тереност и составот на почвите, благата клима и водите (заедно со вкупните годишни врнежи) овозможуваат широк дијапазон и разновиден состав на земјоделското производство според полјоделските култури и според видовите добиток. Дополнително, Македонија има и изразито поволен релјеф, со котлини оградени со високи планини кои имаат огромни површини на обилни и бујни квалитетни пасишта за напасување на секаков вид крупен и ситен добиток и коишто воедно богато и обилно ги напојуваат рамнините во котлинските дна со вода од бројните водотеци, потоци, реки и топењето на снегот и истовремено ги заштитуваат од силни ветрови и воздушни влијанија, што пак нуди извонредно добри можности за развој на обемно и напредно полјоделство и сточарство, како и лозаро-овоштарство.Од поледелските култури најмногу се застапени: житните - зрнести растенија (пченица, пченка, 'рж, јачмен и овес); грозје (винова лоза); овошје; градинарски култури и др. Благата клима, особено средоземната, овозможува да се одгледуваат различни тропски индустриски растенија, како на пример оризот, тутунот, сончогледот, шеќерната репка и во мали количества - памукот, афионот и сусамот.
За период од половина век по Втората светска војна, постигнати се значајни подобрувања и зголемувања во земјоделското производство во Македонија. Имено, во периодот од 1951 до 2005 година вкупното производство во тони пораснало кај пченицата за 3,6 пати, кај пченката 2,1 пати, кај сончогледот 3,5 пати и кај тутунот 2,2 пати. Доста интересни показатели за земјодлското производство во Македонија дава и вредноста на вкупниот откуп на земјоделски производи на годишно ниво. Имено, вредноста на вкупниот откуп на земјоделски производи во Македонија во 2014 година изнесувал над 13,7 милијарди денари односно поточно 13.780.573.000 денари или 215 милиони евра. Доколку се погледне оваа вредност во петгодишниот период од 2010 до 2014 година забележлив е постојаниот и голем пораст на обемот на вредноста на вкупниот откуп на земјоделски производи кој пораснал за цели 39,55% помеѓу 2010 и 2013 кога го достигнал највисокото ниво од 14.069.724.000 денари или 229 милиони евра. Според податоци од 2003 година во структурата на вредноста на земјоделските производи житата учествувале со 5,5 милијарди денари или 90 милиони евра, градинарските производи со 15,3 милијарди денари или 250 милиони евра, овошјето со 7,6 милијарди денари или 124 милиони евра, сточарското производство со 12,6 милијарди денари или 205 милиони евра
Земјоделска механизација и хемизација
Вкупниот број земјоделски стопанства во Македонија во 2015 година изнесувал 170.885, од кои 170.581 биле поединечни земјоделци, а 304 биле правни лица. Притоа, само 10% од правните лица виле големи комбинати, со повеќе од 50 вработени. Инаку, 34,4% од земјоделските стопанства (58.014) произведувале житни култури; мешано растително-сточарско производство имале 31.179 стопанства; а 5.640 стопанства се занимавале со одгледување добиток. Малиот обем на земјоделските стопанства се изразувал и низ податокот дека, во просек, на едно стопанство отпаѓале само 0,5 трактори. Така, во 2015 година, во Македонија имало вкупно 92.708 трактори и 1.797 комбајни за жито. Во просек, во едно земјоделско стопанство биле ангажирани 2,6 лица. Дури 55% од поединечните земјоделски стопанства трошеле повеќе од половина од производството за својата потрошувачка.
Градинарство
Градинарските култури се она што најмногу се произведува од земјоделските производи во Македонија, од што дел од домашните градинарски култури се застапени и на странските пазари. Вкупното годишно производство на градинарски култури, односно зеленчук, во Македонија изнесува околу 800.000 тони. Од околу 60.000 хектари годишно засадени под градинарски култури, поединечните земјоделски стопанства ангажираат односно обработуваат 50.000 хектари или над 83%. Голем дел од градинарското производство, особено за ран зеленчук, се одвива во оранжериски услови под стакленици и пластеници, при што 328 хектари се во затоплувани и 4.500 хектари во незатоплувани (елементарни) простори. Според статистиката во последните дваесеттина години најголем пад на производството има кај бостанот, кој често подлежи на големи промени на цените. Во последните неколку години најголем обид за зголемено производство се забележува кај пиперот и кромидот, при што единствено кај производството на кромид се забележува пораст во последната година во однос на претходната. Градинарското производство обезбедува свеж зеленчук кој се користи директно во исхраната на населението и како суровина на прехранбената преработувачка индустрија. Производството на градинарските култури го задоволува домашниот пазар, па добар дел од него оди и за извоз. Сепак, земјоделците најмногу проблеми имаат со одредени трговци кои со увезени производи од Албанија или земји од регионот им ги уриваат цените на градинарските култури, па во тој поглед потребна е стратегија кој ќе го заштити домашното производство од нелојалната конкуренција.
Крмни (фуражни) култури за сточна храна
Според податоците од пописот на земјоделството од 2007 година вкупната површина засеана под крмни или фуражни култури во Македонија изнесувала 21.457,50 хектари. Произведените количества на крмни култури во периодот од 2010 до 2014 покажуваат пораст кај: луцерката од 124.145 (2010) на 130.768 тони (2014), детелината од 13.657 (2010) на 17.203 тони (2014) и крмната пченка од 64.870 (2010) на 90.392 тони (2014), додека опаѓање е забележано кај: граорот во сено од 7.792 (2010) на 7.448 (2014), добиточната репка од 5.754 (2010) на 3.649 тони (2014) и добиточниот грашок во сено од 5.863 (2010) на 5.582 тони (2014). Трендот на производството на фуражни растенија покажува благ пораст во текот на последните дваесетина години, кој е проследен со мали краткорочни падови и порасти. Најзначително место во вкупното производство зазема луцерката и крмната пченка. Иако поднебјето на Македонија дозволува големо призводство и на овој тип на растенија, сепак поради високите трошоци тоа не е толку привлечно за македонските земјоделци, па голем дел од добиточната храна се увезува.
Овоштарство
Извор: FAOSTAT
Козарство
Чувањето на кози во Македонија има долга многувековна традиција, но сепак во перидот на социјалистичкото управување по Втората светска војна, државната власт донела забрана за чување на кози, со цел да се заштити шумскиот фонд кој наводно се уништувал заради нивната прехрана со брстење на корите на дрвјата и нискостеблестите грмушки. И покрај постоењето закон за забртана на чување на кози, се цени дека во минатото поединечните производители-сточари постојано одгледувале околу 100.000 кози, од кои од примитивните раси поголеми групи, а од санаската раса поединечно. Со престанувањето на забраната и формираниот центар за репродукција на приплоден материјал во периодот по стекнување на независноста на Македонија, козарството доживува огромен подем и незапирлив пораст на целата територија.
NGC 2892
Податоци од набљудување
Според морфолошката класификација на галаксиите, NGC 2892 е од видот E0. Видливиот сјај со голо око изнесува 13,1 m, а оној во рамките на интервалот од минималната до максималната честота 14,1 m, додека површинскиот сјај изнесува 13,9 m/лм2. NGC 2892 има привидни димензии од 1,4' х 1,4'.
Малис
Малис (Malliß) — општина во округот Лудвигслуст-Пархим, во Мекленбург-Западна Померанија, Германија.
Национален парк Кумбрес дел Ајуско
Географија
Највисоките врвови во националниот парк Кумбрес дел Ајуско
Флора и фауна
И покрај тоа што паркот се смета за област во опасност да биде негативно погодена од урбаната експанзија, Кумбрес дел Ајуско има голема разновидност на флора и фауна ендемска во Кордилера Неоволканица, која поминува низ центарот на Мексико. Паркот се состои првенствено од разни видови дрвја од следниве родови: Бор, Ела, Даб, Смрека и Арбутус. Низ целиот парк фауната се менува како резултат на различните физички географски одлики како што се: височина, стрмни падини (со разлики во насоката на соочување), кањони и долини.
Општина Гевгелија
Стопанство
Пријатната средоземна клима ја прави општината еден од центрите на земјоделското производство во Македонија. Притоа, во рамничарските и падинските предели претежно се одгледуваат раноградинарски култури (домати, краставици, пиперки, зелка, кромид итн.), некои житни култури и насади на винова лоза. Во риските подрачја преовладуваат житни и фуражни култури, насади на винова лиза и пасишта, додека во планинските подрачја доминираат шуми и пасишта.
Населени места
Во состав на општината Гевгелија влегуваат 17 села: Богородица, Габрово, Давидово, Кованец, Конско, Моин, Милетково, Миравци, Мрзенци, Негорци, Ново Конско, Петрово, Прдејци, Серменин, Смоквица и Ума.
Култура и спорт
Покрај богатата културна традиција, во Гевгелија се негува и спортот, преку унапредување на популарните спортови, но и омасовување на физичката култура. Во Гевгелија е изградена модерна спортска сала. Во близина на центарот на градот се наоѓа фудбалско игралиште. Традиционално, секоја година, во организација на Здружението на возачи "Дичо Панов", на патеката Милци се одржуваат балкански првенства во мото-кросови.
Национална библиотека на Шпанија
Национална библиотека на Шпанија (Biblioteca Nacional de España, BNE) — главна библиотека во Шпанија и една од најголемите во светот. Сместена е во Мадрид, на шеталиштето Пасео де Реколетос. Од 1983 г. зданието е под законска заштита како културно добро.
Библиотеката денес
Во библиотеката се чуваат околу 26.000.000 предмети, од кои 15.000.000 книги и други печатени материјали, 30.000 ракописи, 143.000 весници и списанија, 4.500.000 графички материјали, 510.000 партитури, 500.000 карти, 600.000 звучни записи, 90.000 аудиовизуелни записи, 90.000 електронски документи, преку 500.000 микрофилмови и др.
Мехмет Озјурек
Починал од срцев удар во Ризе на 18 мај 2023 г. на возраст од 73 години.
Светлата на велеградот (филм од 1931)
Содржина
Еден скитник (го игра Чаплин), скитајчи низ градот, наидува на слепа девојка (ја игра Черил) која продава цвеќиња за да се прехрани себеси и својата баба (ја игра Ли). Со последната паричка тој купува еден цвет, а девојката си помислува дека се работи за некој убав и богат господин. Подоцна, скитникот случајно се среќава со пијан милионер (го игра Маерс) кој сака да изврши самоубиство затоа што го напуштила сопругата. Скитникот го спречува во намерата и милионерот го прифаќа како свој најдобар пријател. Меѓутоа, проблемот се состои во тоа што откако ќе се отрезни милионерот воопшто не се сеќава на скитникот.
Хелена Вулф
Хелена Вулф (родена на 7 февруари 1954 година) е професор по социјална антропологија на универзитетот во Стокхолм. Нејзиното истражување е во полето на антропологијата на комуникација и естетика засновано врз широк спектар на студии за социјалните светови на литературната продукција, танцот и визуелните уметности.
Психијатриска реформа во Италија
Психијатриската реформа во Италија е реформа на психијатријата која започнала во Италија по усвојувањето на Законот на Базанглија во 1978 година и завршил со самиот крај на системот на италијанската државна душевна болница во 1998 година. Помеѓу европските земји, Италија била првата што јавно ја изјавила својата одбивност кон системот за грижа за менталното здравје што довело до социјална исклученост и сегрегација. Психијатриската реформа исто така била последица на јавната дебата поттикната од случајот на Џорџо Кода и приказните собрани и анализирани во книгата на Алберто Папуци.
Ханза
Сојузот бил создаден да ги заштита економските интереси и дипломатски користи во градовите и земјите долж трговските патишта кои ги посетувале трговците. Градовите на Ханзата имале нивен правен систем и поседувале заедничка војска за заедничка заштита и помош. И покрај овие одлики, организацијата не била град-држава, ниту може да се нарече конфедерација на градови-држави; само мал број на градовите во сојузот поседувале автономија и слобода споредена со слободните царски градови.
Лопе де Вега
Значење и влијание
Лопе де Вега пишувал премногу и, како последица на тоа, голем број негови драми се со послаб квалитет, но дури и во просечните и слабите дела доаѓа до израз неговиот голем театарски талент. Навистина, тој не ја достигнал уметничката големина на Шекспир, но сепак останува запаметен како една од најинтересните појави во светската драма. Во 19 век, тој бил помалку ценет од неговиот наследник на местото дворски драматург, Калдерон, но во XX век го стекнал признанието на најдобар драмски писател од времето на шпанската ренесанса. Една своја серенада, шпанскиот поет Федерико Гарсија Лорка му ја посветил на Лопе де Вега.
Ханза
Ширење
Сојузот првично тргувал со дрво, крзно, смола, катран, лен, мед, пченица и ’рж од Истокот до Фландрија и Англија со ткаенини (произведени добра) во другата насока. Металните руди (главно бакар и железо) и харингите доаѓале јужно од Шведска.
Зенит
Друга сличност ја вклучувала нивната стратешка местоположба долж трговските патишта. На врвот на нивната сила кон крајот на век, трговците на Ханзата успеале преку користење на нивната стопанска сила и понекогаш нивната војска да обезбедат заштита на важните трговски патишта, па бродовите на сојузот пловеле со добро наоружани војници, со што имале влијание и на царската политика.
Подем на други сили
Во 1454, година на венчавката на Елизабета Хабсбуршка за јагелонскиот крал, градовите на Прускиот сојуз се спротивставиле на владеењето на Тевтонскиот ред и му побарале помош на Казимир IV, крал на Полска. Данциг, Торн и Елбинг станале дел од Кралството Полска, (1466–1569 нарекувано и како Кралска Прусија) со Вториот Торуњски мир во 1466 година. Полска за возврат била силно поддржана од Светото Римско Царство преку семејни врски и со воена помош од Хабсбурзите. Краков, тогаш главен град на Полска, имал лабави врски со Ханзата. Недостигот на царински граници на реката Висла по 1466 година постепено помогнала да се зголеми извозот на жито од Полска, пренесувани до морето преку Висла, од 10.000 тони на година кон крајот на век до над 200.000 тони во  век. Поморската трговија на жито држена од страна на Ханзата ја направила Полска нивна главна област на делување, помагајќи му на Данциг да стане најголем град на Ханзата.
Крај на Ханзата
Сојузот се обидел да отстрани дел од овие проблеми. Создал испостава во Синдик во 1556 година и го избрале Хајнрих Зудерман како постојан претставник со правна обука, кој работел да ги заштити и да ги прошири дипломатските договори на членовите. Во 1557 и 1579 година, изменетите договори ги назначиле должностите на градовите и бил направен некој напредок. Конторот во Брухе бил преместен во Антверпен и Ханзата се обидела да воведе нови рути. Меѓутоа, сојузот не успеал да го запре прогресот околу него и започнало негово опаѓање. Конторот во Антверпен бил затворен во 1593 година, а следен бил конторот во Лондон во 1598 година. Конторот во Берген продолжил да функционира до 1754 година; зачувани се сите негови градби за разлика од другите контори.
И покрај неговиот пад, неколку градови сè уште одржувале врска со Ханзата. Холандските градови Гронинген, Девентер, Кампен и Зутфен и голем број на германски градови Бремен, Демин, Грајфсвалд, Хамбург, Либек, Линебург, Росток, Штаде, Штралзунд и Висмар сè уште се нарекуваат Ханзини градови. Либек, Хамбург и Бремен продолжиле официјално да се нарекуваат како „Слободни Ханзини градови“. За Либек особено била важна оваа ознака во текот на век, како врска со неговото славно минато. Во 1937 година, нацистичката партија ја отстранила оваа ознака преку Законот за голем Хамбург откако сенатот на Либек не му дозволил на Адолф Хитлер да зборува во Либек во текот на неговата изборна кампања. Одржал говор во Бад Швартау, мал град во близина на Либек. На говорот се осврнал на Либек како „мал град близу Бад Швартау“.
Децентрализација на Република Македонија
Опфат на децентрализацијата
Институциите опфатени со децентрализцијата се: 356 основни училишта, 81 средно училиште, 48 организации од областа на културата, четири домови за стари лица, детски градинки. Според податоците на Заводот за статистика на Република Македонија (www.stat.gov.mk) било предвидено 26.395 вработени во јавните институции да бидат префрлени на локално ниво: 9.078 од основните училишта, 6.654 од средните училишта, 556 од културните организации и 107 од домовите за стари лица. Покрај тоа, околу 30.000 државни службеници биле префрлени во локална надлежност, заедно со 270 вработени во владините министерства - 117 од Министерството за финансии, 126 од Управата за јавни приходи и 27 од Министерството за образование.
Изабел Акселсон
Акселсон е активист и организатор на петок за Иднина Шведска од декември 2018 година. Кон крајот на јануари 2020 година, таа присуствувала на Светскиот економски форум во Давос заедно со другите климатски активисти, имено Грета Тунберг, Луиза Нојбауер, Лукина Тил и Ванеса Накате.
Синан Сакиќ
Синан Сакиќ (Синан Сакић; – ) — српски турбофолк пејач. Роден е во Лозница, Србија. Ја започнал својата кариера во 1979 со сингловите „Једна туга за два друга“ и „Кулу градим“ и издал вкупно 27 албуми.
Космос-1845
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 92,1 минути, додека аголот на наклонетост на орбиталната рамнина во однос на рамнината на екваторот изнесувала 70,3°. Најголемото растојание од Земјата го достигнал на 414 км, а најмалото на 347.
Поет
Поет (, poeta) — личност која пишува поезија односно песни.
Поетите општо се сметаат за најстари писатели, имајќи предвид дека најстарите култури и цивилизации ги запишале своите идеи - религиозни, филозофски, правни, морални и политички - во облик на песни, кои често се пренесувале усно од колено на колено. Примери за ова се светите книги на Индијците - Ведите и Упанишадите, како и хебрејското Свето писмо, кои содржат многу делови во стихови. Првите поети често биле свештеници, а малку подоцна, во античкиот период, дури и најсложените филозофски идеи, па дури и научни дела биле претставувани во облик на песни.
Џакомо Ницоло
Џакомо Ницоло (Giacomo Nizzolo; р. во ) — италијански професионален друмски велосипедист, кој вози за UCI World Tour екипата.
Дименжн Дата (2019-)
Ницоло потпишал двегодишен договор со на 21 септември 2018 година; ова било прва промена на екипа на Ницоло во неговата кариера. Во јули 2019 година бил вклучен во почетниот состав за Тур де Франс 2019.
Распоред на резултатите на големите трки
СО = се откажал; — = не учествувал
Черкези
Черкезите (Черкесы, Čerkesy; Çerkesler), исто така познати по нивниот ендоним Адиги (черкески: Адыгэхэр, Adygekher; Адыги, Adygi; Adığeler), се северозападна кавкаска етничка група која потекнува од Черкезија, а голем дел се иселени за време на руското освојување на Кавказот во 19 век, особено по Черкеската војна во 1864. Најголем дел од Черкезите се сунитски муслимани.
Пеперминт фрапе (филм)
Содржина
Хулијан (го игра Лопес Васкес) живее сосема обичен живот сè додека не го сретне својот авантуристички пријател Пабло (го игра Мајо), кој го запознава со својата свршеница Елена (ја игра Чаплин). Хулијан веднаш се вљубува во слободоумната Елена, но таа не му возвраќа на љубовта, иако ја прифаќа неговата покана за разглед на градот. Фрустрираниот Хулијан стапува во љубовна врска со медицинската сестра Ана (ја игра Чаплин) која се обидува да ја претвори во Елена. На крајот од филмот, Хулијан ги кани Пабло и Елена на својот имот, ветувајќи им дека ќе ги запознае со Ана, но таму ги труе, а потоа телата ги става во нивниот автомобил кого го турка во бездна.
Музеј Ото Лилиентал
Збирки
Музејот се стекнал со голема збирка на параглајдери и прикажува модели на воздухоплови, од пред првите успешни летови, ја прикажува раната историја на воздухопловството и праисторијата на воздухопловството.
Мери Џеј Блајџ
1992–1996: What's The 411? и My Life
Во 1996 година го снимила синглот „Not Gon' Cry“, како саундтрак за филмот Waiting to Exhale. Синглот се продал во платинест тираж се искачил на второ место на Billboard Hot 100 и на прво место на Hot R&B/Hip-Hop Songs. Истата година Блајџ била номинирана за Греми во две категории, а ја освоила наградата за најдобра рап изведба од дуо или група за дуото со Метод Мен - „ I'll Be There for You/You're All I Need to Get By “. Набргу потоа, Блајџ го пеела рефренот во пробивниот сингл на Џеј Зи, „Can't Knock the Hustle“, од неговиот деби албум Reasonable Doubt (1996).
1997–2000: Share My World и Mary
На 17 август 1999 година Мери Џеј Блајџ го објавила четвртиот албум, под наслов Mary. Со овој албум отстапила од нејзината музика ориентиран кон хип хоп; овој албум имал поприбрана, каприциозна и позрела збирка песни, кои потсеќаат на соулот од 1970-тите до раните 1980-ти. Албумот бил критички пофален, станал дотогаш нејзин најноминиран албум и се продал во двоен платинест тираж. Во 2001 година, била објавена компилација само за Јапонија, Балади. Албумот содржел препеви на песната „Overjoyed“ од Стиви Вондер, „(You Make Me Feel Like) A Natural Woman “ од Арета Френклин и „Misty Blue“ од Дороти Мур. Во 1999 година, Џорџ Мајкл и Мери Џеј Блајџ ја препеале песната „As“ напишана од Стиви Вондер.
2005–2006: The Breakthrough и Reflections – A Retrospective
Водечкиот сингл, „Be Without You“, се искачил на трето место на Billboard Hot 100, и на прво место на R&B листата при што поставил рекорд со петнаесет последователни недели поминати на прво место; на листата се задржал повеќе од шеснаесет месеци. Со The Breakthrough Блајџ освоила девет <i id="mwAfE">Billboard</i> музички награди, две Американски музички награди, две BET награди, две NAACP Image Awards и Soul Train Award. Таа добила осум номинации за Греми награди во 2007 година. „Be Without You“ била номинирана и за „Запис на годината“ и за „Песна на годината“. Блајџ освоила три Греми награди: „Најдобра женска R&B вокална изведба“, „Најдобра R&B песна“ (и двете за „Be Without You“) и „ Најдобар R&B албум“ за The Breakthrough. Блајџ во ноември 2006 година освоила две Американски музички награди, а во декември истата година девет Билборд музички награди.
Гуариенто ди Арпо
Во 1365 година, откако веќе стекнал високо реноме во неговиот роден град, тој бил поканет од венецијанската република да наслика претстава на Крунисувањето на Богородица во Палацо Дукале, која опстојува во фрагментирана состојба, повторно откриена под Рајот на Тинторето кога ова било симнато за конзервација во 1903 година.
Генадиј Сосонко
Генадиј во 1958 година го освоил јуниорскиот натпревар на Ленинград.
Молебен
Молебените можат да бидат заеднички - во црквата пред или по литургијата, утринската или вечерната богослужба - и личните - кои можат да се извршуваат и дома доколку верникот сака.
Космос-1846
Космос-1846 — еден од над 2.400 советски вештачки сателити лансирани во рамките на програмата „Космос“.
Бред Пит
Животопис
Бред Пит пораснал во Спрингфилд,Мисури. Поголем дел од неговото семејство е од англиско потекло. Во 1980-те бил студент по публицистика. Од 29 јули 2000 до 2 октомври 2005 година, Пит бил оженет со американската глумица Џенифер Анистон, со која се развел на 7 јануари 2006 година. Пред бракот тој бил во врска со германската режисерка Катја вон Гарниер, глумицата и пејачката Џулиет Луис, како и глумицата Гвинет Палтроу. По улогата во филмот „Г-дин и г-ѓа Смит“ бил во врска со Анџелина Џоли. Во декември 2005 година, тој поднел барање за старателство на децата на Анџелина Џоли, Медокс и Захара, а од јануари 2006 год. децата официјално почнале да го носат презимето Џоли Пит. Тие имаат и заедничка ќерка со име Шилоу Новел Џоли Пит, која се родила на 27 мај 2006 година.
ФК Милан
Претседателска историја
Милан имал голем број на претседатели низ нивната историја, некои од нив биле сопствениците на клубот додека други биле хонорарни претседатели. Еве го целосниот список.
Сенокос (Прилепско)
Сенокос — село во Општина Долнени, во околината на градот Прилеп.
Население
Селото се споменува во турските пописни дефтери од 1467/68 година, како дел од Прилепскиот вилает (Vilayet-I Prilepe) под името С-н-а-к-о-с и во него имало 24 семејства, 1 неженет и 1 вдовица, сите христијани.
Избирачко место
Во селото постои избирачкото место бр. 1493 според Државната изборна комисија, сместено во просториите на основното училиште.
Пешти
Пешти — клисура на реката Бабуна на јужниот излез од Велес, на 5 километри оддалеченост од устието на реката Бабуна во Вардар. Долга е 430 м. Името го добила по големиот број на пештери во кои се откриени фосилни остатоци од цицачи стари од 70.000 до 10.000 години пред нашата ера. Пронајдените артефакти од камен упатуваат на доцен палеолит. На високите карпи сè уште живее белоглавиот орел кој речиси е исчезнат од овие простори. Клисурата Пешти е прогласена за карактеристичен природен пејзаж со големи потенцијали за развој на рекреативниот туризам.
Гертруда Аделборг
Гертруда Вирџинија Аделборг (10 септември 1853 година во Карлскруна - 25 јануари 1942) била шведски учител, феминист и водечки член на движењето за правата на жените.
Санду Чиорба
Кариера
Со неговиот хит сингл „Далибомба“ се закитил со ѕвезда во Полска, каде што гледачите и критичарите ја опишале песната како „Таа е срање, но ја гледам по петти пат“. ,придружното музичко видео за „Dalibomba“ има над 40 милиони прегледи. Насловот на хитот на полски е преведен како „Wielka dzika bomba“ („Огромна дива бомба“).
NGC 2894
Податоци од набљудување
Според морфолошката класификација на галаксиите, NGC 2894 е од видот Sa. Видливиот сјај со голо око изнесува 12,4 m, а оној во рамките на интервалот од минималната до максималната честота 13,3 m, додека површинскиот сјај изнесува 12,9 m/лм2. NGC 2894 има привидни димензии од 1,9' х 1'.
Рестелица
Демографија
Селото има горанско етничко мнозинство.
Рио де Жанеиро
Југозапад
Западно се наоѓаат постарите области како што се Бара да Тихука, област со рамна површина на претходно неразвиеното крајбрежје а сега доживува бран на градење. Со текот на времето оваа област стана која привлекува внимание на оние од побогатите жители како и луксузни компании. Растот на катовите на зградите и шопинг центрите кои се наоѓаат во оваа област даваат чувство како да се наоѓаш во Америка.
Урбаното планирање на областа, била направена во доцните 1960-ти години, и потсеќа на предградијата во Соединетите Американски Држави, со помош на мешање на семејните ќуки со станбените облакодери. Плажите на Бара да Техука се исто така популарни кај жителите на градот. Оваа област на градот ќе биде најчест домаќин поради многуте стадиони и сали за време на Летните олимписки игри во 2016 година. Ќе биде дом на Олимпиското Село, Олимпискота Плажа и Олимпискиот Парк.
Библиотеки
Националната Библиотека на Бразил се рангира на осмото место по големина во светот, а како најголема библиотека во цела Латинска Америка. Локацијата и е во Кинелендија, оваа библиотека беше првично направена од Кралот на Португалија во 1810. Со многуте други културни споменици, библиотеката одпрвин не била достапна за пошироката јавност. Најдрагоцените колекции во библиотеката вклучуваат : 4,300 примероци донирани од Барбоса Мачадо, вклучувајќи ги во нив и ретките брошури за деталите од Историјата на Португалија и Бразил; 2,365 примероци од 17тиот и 18 век. Целокупната колекција во библиотеката изнесува 48,236 примероци меѓу кои се наоѓаат многу ретки парчиња.
Музика
Официјална песна на Рио де Жанеиро е “Cidade Maravilhosa” која значи “чудесниот град”. Оваа песна е како химна на градот и е омилена песна на Карневалот во Рио во февруари. Рио де Жанеиро е центар на движењето за урбана музика во Бразил. Рио стана популарен со хит песната “Garota de Ipanema” (во превод Девојката од Ипанама), композирана од Антонио Карлос Хобим и Виникиус де Мораес а испеана од Аструд Жилберто и Жан Гилберто, Франк Синатра и Ела Фитцгералд. Оваа песна е клучот за создавање на правец наречен босанова (bossa nova), музички жанр кој беше роден во Рио.Жанр кој е уникатен и популатен во Рио и Бразик е Фанк Кариока. Додека музиката на самба се смета за национална во Рио, Фанк Кариока привлече голема група на обожаватели во Бразил.
Спорт
На 30 октомври,2007та, Бразил беше избран за официјален домаќин на Светското Првенство во фудбал во 2014 година, а Рио е еден од домаќините на овој куп, а финалниот меч на купот најверојатно ќе се одигра на стадионот Маракана. Во 2011 година Рио беше домаќин на Воените Светски Игри, кои се одржија од 15-24 Јули,2011 година. На овој настан учествуваа атлети од околу 108 земји кои се натпреваруваа во 20 спортови.
Аеродроми и пристаништа
Галео воздухопловна база
Велосипетска патека
Човечкиот развој во Рио варира во голема мера од страна на регионот,како одраз на социо-економските нееднаквости во градот.Во 2000 година во Рио имало неколку населби со повисок индекс на човечки развој од другите развиени земји во светот.
Опшествени проблеми-прашања
Постојат значајни разлики помеѓу богатите и сиромашните во Рио де Жанеиро .Иако градот е рангиран меѓу големите метрополи во светот ,една петтина од жителите живеат во населбите наречени фавелас(сиромашни),каде што домувањето не е регулирано.Во тие населби,15% од населението се сиромашни,во споредба со 10% од општата популација.Постојат голем број на владини инизијативи за да се спречи овој проблем,отстранувањето на населениот од тие населби преку проекти за домување.
Криминал
Рио има висока стапка на криминал,особено е присутно убиството,во Као Кристовао,Гранде Тијука и Копакабана.Во 2006 година,2,273 луѓе биле убиени во градот.Според истражувањета на федералната влада Рио се вбројува во списокот на еден од најнасилните градови и општини во Бразил.Помеѓу 1978 година и 2000 г.загинале 49,900 лица во Рио.Во ова урбано војување се вклучува и дрогата,битките на полицијата со злосторниците,па дури и коромпираните полицајци .Наводно во 2007та година полицијата убила 2063 луѓе во Рио кое е 25% покачено во однос на 2006 година кога биле убиени 2063 луѓе.Државната власт на Рио де Жанеиро е под контрола на Серџо Кабрал Филхо кој е лансиран во Рио во 2008та година со цел да се воведе програма за контролирање на областите од дилери на дрога.Оваа програма се смета за успешна.Оваа е најновата линија на водење политики во познатите населби наречени фавелас.Преку УПП,помеѓу 2009 и 2010 г.стапката на убиството во државата се намалува за 21%,што претставува најголемиот пад од 1991 година.
Луис Карол
Животопис
Чарлс Доџсон (Луис Карол) е роден во малата парохија Дарсбури, близу Варингтон, Чешир, како најстар син, но веќе трето дете од четири и пол годишниот брак. По него се родиле уште осум други деца. Кога Чарлс бил на возраст од единаесет години, на татко му му било дадено место за живеење во пространата парохија Крофтонтиз во Северен Јоркшир, и целото семејство се преселило таму.
Алиса
Комерцијалниот успех му го променил животот на многу начини. Станал познат низ светот. Му стигнувале писма од обожаватели и бил опсипан со внимание. Неговата популарност била толку голема, што една комична анегдота вели дека кралицата Викторија толку ѝ се допаднала приказната за Алиса што предложила следното дело на Карол да ѝ се посвети на неа. Согласно желбата на кралицата, Карол, тој ѝ го посветил на кралицата следниот труд кој бил математичка научна студија со наслов An Elementary Treatise on Determinants. Сепак, Карол силно ја демантирал оваа анегдота, велејќи дека никогаш такво нешто не се случило", Книгата за Алиса му донела доста добар профит но Карол сепак решил да остане да работи на наизглед омразената работа како универзитетски професор на факултетот.
Снежана Пајкиќ
Таа била двократна 1500 година m шампионка на Европското првенство во атлетика за јуниори и двапати била освојувач на медали во таа дисциплина на Светското јуниорско првенство на ИААФ во атлетика.
Национален парк Комбрес де Монтереј
Флора и фауна
Во боровите и дабовите шуми и степата живеат многу животни. Паркот има еден од најразновидните екосистеми во северниот дел на Мексико. Постои голема разновидност на риби што може да се најде во паркот, но повеќето видови се загрозени. Меѓу видови риби се претстави во паркот се Astyanax mexicanus, Campostoma anomalum, Cichlasoma cyanoguttatum, Cyprinella lutrensis, Etheostoma grahami, Gambusia affinis, Macrhybopsis aestivalis, Notropis amabilis, Notropis braytoni, Notropis stramineus, Poecilia mexicana, Puntius conchonius и Xiphophorus couchianus. И покрај тоа што има многу видови риби, следниве се единствените познати ендемски видови: Ципринела рутила, Дионда меланопс и Моксостома албидум. Значителен број на видови Кипринодон</i> сè уште постои, но многу се загрозени или исчезнале.
Претседател на Германија
Претседателот, со своите постапки и јавни настапи, ја претставува самата држава, нејзиното постоење, легитимитет и единство. Улогата на претседателот е интегративна и ја вклучува контролната функција на почитување на законот и уставот. Станува збор за политичка традиција, а не законски ограничувања, дека претседателот генерално не ги коментира рутинските прашања во вестите, особено кога има некои контроверзи меѓу политичките партии. Ова растојание од секојдневната политика и секојдневните владини прашања му овозможува на претседателот да биде извор на појаснување, да влијае врз јавната дебата, гласната критика, да понуди предлози и да дава предлози. Со цел да ја искористат оваа моќ, тие традиционално дејствуваат над партиската политика.
Фримантл (Австралија)
Фримантл (англ. Fremantle) е пристаништен град во Западна Австралија кој се наоѓа 19 километри југозападно од Перт, главниот град на сојузната држава, при устието на реката Сван, на западниот брег на Австралија. Абориџинското име на областа е Валјалуп (Walyalup). Фримантл бил првата населба на Колонистите на реката Сван во 1829 година. Прогласен е за град во 1929 година, и има население од околу 29.000 луѓе.
Елен Аман
Елен Аурора Аман (1 јули 1870 - 23 ноември 1932) е Шведски родена - германски политичар и активист, претставник на Баварската народна партија. Нејзината кауза за светост е отворена од Римокатоличката архиепископија во Минхен и Фризинг.
NGC 2895
Откривање
Објектот е откриен на 9 февруари 1831 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Стадион Рајко Митиќ
Историја
Покрај самиот терен на стадионот има многу следечки содржини (помошни терени, медицински центар) како и музеј на ФК Црвена ѕвезда.
На Маракана било одиграно финалето на Куп на шампионите на 30 април 1973. година помеѓу Ајакс и Јувентус (1-0). Тогаш на натпреварот присуствувало 91.564 гледачи.
Управата на клубот на 21 декември 2014. година донела одлука за преименовање на стадионот во чест на легендарниот фудбалер и првата Ѕвездина ѕвезда Рајко Митиќ.
Виетнамско домашно прасе
Прасето е подеднакво црно и има кратки нозе и ниско виси стомак, од каде произлегува и името. Прасето се одгледува за месо. Бавно расте, но месото има добар вкус. Прасето било прикажувано на традиционалните Донг Хо слики во покраината Бац Нин како симбол на среќа, ситост и богатство.
Историја
Прасето е традиционална виетнамска раса. Се смета дека потекнува од виетнамската покраинта Нам Дин, во делтата на Црвена Река. Тоа било доминантна месна раса свињи во повеќето покраини на делтата и било широко распространето во покраината Нам Дин и соседните покраини Ха Нам, Нин Бин и Тај Бин, како и во покраината Тан Хоа веднаш на југ, во регионот на Северносредишното крајбрежје.
Хагенов
Најзначајни знаменитости во градот се обновениот дел на стариот град, градската црква изградена во 1875-1879 во неоготика и градскиот музеј, сместен во фахверк-куќа од век.
Пополжани
Историја
Во селото Пополжани, во горното старо село постои црква која го носи името на мајката божја Света Пречиста Богородицa, која била изградена во почетокот на XIX век. Оваа црква по иницијатива на селаните во 2004 година е разрушена и на истите темели во 2005 година е изградена наново со нов изглед, бидејќи старата градба била многу оштетена. Исто така во дворот на црквата се наоѓаат и гробиштата во кој се погребуваат селаните.
Родови
Пополжани е чисто македонско православно село, кое поради близината на Кичево не е во процес на раселување, ако се спореди со другите кичевски села.
Избирачко место
На претседателските избори во 2019 година, на ова избирачко место биле запишани вкупно 93 гласачи.
Македонско студентско друштво „Вардар“
Македонското студентско друштво "Вардар" е организација на студенти, бегалци од Македонија во Бугарија, наследник на Македонската студентска корпорација "Гоце Делчев". Организацијата била во блиски односи со Внатрешната македонска револуционерна организација сè до забраната по Деветнаесетомајскиот преврат од 1934 година.
По Втората балканска војна, а особено по завршувањето на Првата светска војна, македонското население било организирано прогонувано од новата грчка и српска власт. Во Бугарија, македонските бегалците се организираат околу културно-просветна организација чии главни цели се да ги задржат сплотени Македонците во егзил. ВМРО го помага создавањето и ја насочува работата на сличните организации.
NGC 2896
Откривање
Објектот е откриен на 1 мај 1864 година од страна на Хајнрих Даре, со помош на рефрактор, чијашто леќа имала пречник од 11 см.
Надежда Дурова
Ран живот
Дурова беше голем патриот и го сметала животот во армијата за слобода. Таа ги сакаше животните и природата, а чувствувала дека има малку талент за “традиционално женствена“ работа.
Портрет на Балтасаре Кастиљоне
Преглед
И покрај промените во критичката оценка на работата на Рафаел, сликата уживаше постојано восхитување од другите уметници. Тицијан бил силно инспирирана од овој портрет и можеби за прв пат го погледнал во домот на Кастиљоне во Мантуа. "Портрет на човек" на венецијанскиот мајстор „ (Томазо Мости?)“ генерално се смета дека должи силен композициски долг кон сликата на Рафаел, а исто така го одразува влијателниот совет на Кастиљоне во врска со воздржаната елеганција на облеката препорачана за дворјаните.Рембрант нацртал скица на сликата додека била на аукција во Амстердам, и последователно ја референцирал композицијата во неколку автопортрети. Копија од сликата, сега во Институтот за уметност Курто, е насликана од Петер Паул Рубенс. И верзиите на Рембрант и Рубенс покажуваат барок процут, сосема различен од трезвената воздржаност на оригиналната слика. Во 19 век Жан Огист Доминик Енгр избра рамка за неговиот Портрет на господин Бертин многу слична на онаа што ја красеше сликата на Рафаел, можеби укажувајќи на амбициите на Енгр, истовремено нагласувајќи ги сличностите на боите и извонредниот илузионизам на сликите. На крајот на 20 век Анри Матис ја ископира сликата, а Пол Сезан извика на портретот на Рафаел: „Колку е добро заоблено челото, со сите различни рамнини. Колку добро се избалансирани деталите во единството на целината...
Репетитор (мрежен уред)
Опис
Во телекомуникациите, репетиторот е електронски уред кој ги прима и реемитува сигналите. Сигналот што се реемитува е на повисоко ниво или е со поголема моќност во однос на оригиналниот за да може да се пренесе на поголеми растојанија. Репетиторот е термин кој се однесува на неколку различни видови на уреди:
Космос-1850
Општи податоци
Сателитот е лансиран од космодромот Плесецк, СССР на 9 јуни 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 700 килограми. Космос-1850 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 100,7 минути, додека аголот на наклонетост на орбиталната рамнина во однос на рамнината на екваторот изнесувала 74,0°. Најголемото растојание од Земјата го достигнал на 807 км, а најмалото на 783.
Борко Дуроњиќ
Кариера
Дуроњиќ израснал во фудбалскиот клуб Борац од Бања Лука. Тој пристигнал во ОФК Белград преку Црвена звезда на почетокот на 2014 година. До крајот на сезоната настапувал за кадетската и младинската екипа на овој клуб, а потоа следното лето се приклучил на првиот тим. Тој го направил своето деби во српската Супер лига на 10 август 2014 година, заменувајќи го Дејан Дражиќ во второто полувреме од натпреварот против Војводина. Дуроњиќ го постигнал својот прв гол во сениорска конкуренција против Црвена звезда на 29 ноември истата година. Тој постигнал гол на последниот натпревар од сезоната, против Јагодина. Во текот на сезоната 2015/16, Дуроњиќ забележал вкупно 20 настапи во двете домашни натпреварувања и не се запишал како стрелец. До крајот на 2016 година, Дуроњиќ постигнал гол и во ремито со Динамо од Врање, во рамките на 8 коло од Првата лига на Србија за сезоната 2016/17.
Во средината на јануари 2017 година, Дуроњиќ се преселил во Вождовац и потпишал повеќегодишен договор со овој клуб. До крајот на сезоната 2016/17 играл двапати во Супер лигата, еднаш во Купот на Србија. Следната сезона се сместил во првиот тим на тренерот Илија Столица. Тој го постигнал својот прв гол за овој клуб во 3 : 1 над Партизан на 09.08.2017 година.
На крајот на јуни 2019 година, Дуроњиќ потпишал договор со тимот на ТСЦ од Бачка Топола. За тој клуб настапувал цели две сезони, а потоа потпишал за Раднички од Ниш. Во јануари 2022 г. од Сурдулица се преселил во Радник.
Репрезентација
Дуроњиќ ги минал сите селекции на Србија, а бил и капитен на помладата младинска репрезентација. Настапил и во квалификациите за младинското Европско првенство во Германија, постигнувајќи два гола на натпреварот против Црна Гора на 26 март 2016 година.
Корпоративно управување на банките
Развој на корпоративно управување на банките
Како фактори што го иницирале процесот на корпоративно управување во компаниите може да се наведат следните:
Принципи на корпоративно управување на банките
Принципите на корпоративно управување на ОЕЦД не се задолжителни, туку пред сè претставуваат препораки за добри практики и насоки на имплементација, кои можат да бидат прилагодени на определени специфики на одделните земји и региони. Овие принципи треба да придонесат за подобрување  и зајакнување на  сите области кои се значајни за функционирање на една генерална рамка за добро корпоративно управување, и тоа пред се, прилагодување на правната рамка, зајакнување на институционалната рамка и ангажирање на човечки ресурси кои во своето работење ќе треба да се однесуваат според овие принципи. ОЕСD дефинира шест основни принципи на корпоративно управување и тоа: Принципите за корпоративно управување според Базелскиот комитет за банкарска супервизија засноваат на искуство од надзорот на корпоративно управување на банките во земјите членки на ОЕСD  и се наменети за зајакнување на начелата според кои практиката на корпоративно управување теба да се остварува во сите земји. Документот содржи осум основни принципи, а секоја банка може да ги модифицира при градење на сопствените принципи на корпоративно управување. Тоа се следниве принципи:
Чита
Историја
Чита била основана од страна на козаците на Петар Бекетов во 1653.
Дарко Радуловиќ
Тренерска кариера
Дарко Радуловиќ станал помошник тренер во Вардар за сезоната 2016/17. Во декември 2017 година, поради заминувањето на главниот тренер на Вардар, Радуловиќ застанал на функцијата главен тренер. За 2019/20, Радуловиќ останал на тренерската функција во Вардар. На крајот на јуни 2020 година, било обзнаено дека Радуловиќ и Вардар ја прекинале соработката. Неколку дена подоцна Дарко станал помошник тренер на МЗТ Аеродром. Во средината на март 2021 година, по отказот на главниот тренер Ѓорѓи Кочов, Радуловиќ станал главен тренер.
NGC 2897
NGC 2897 — леќеста галаксија во соѕвездието Водна Змија, заведена во Новиот општ каталог на длабоконебесни тела.
Чаја Стојка
Уметност
Нејзините дела се изложени низ Европа, Јапонија и САД.
КК Кочани Деликатес
Историја
Кочани Деликатес бил освојувач во Купот на Македонија во 1995 година. Поради финансиски причини Кочани се повлекол од Првата лига пред сезоната 2000/01.
Сашо Лазаровски
Животопис
Сашо Лазаровски е избран за претседател на Советот на Општина Карпош во април 2013 година.
Живоносен Извор (Бела Црква)
Средишниот кораб на ранохристијанската црква е обновен некаде во периодот од VII до втората половина на IX век. Фрагментите од фреските во него се меѓу највредните примери за уметноста на Солунската школа од крајот на XII век. Во околината се откриени работилници и средновизантиски гробници. Гробовите се засводени и вдлабнати, а во еден од нив има траги од фрески (крстови). На северната страна на комплексот има населба обиколена со ѕидини.
Елма Даниелсон
Живот
Откако жените добиле право да се кандидираат за општински избори во 1909 година, Даниелсон станала првата жена избрана во Градскиот совет на Малме.
Алфредо Кварежма
Личен живот
Тој бил големиот вујко на Рикардо Кварежма.
Ив Ламперт
Кариера
Ламперт ја освоил првата етапа на Тур де Франс 2022, пред Ваут ван Ерт и Тадеј Погачар. Во ноември 2022 година, Ламперт потпишал продолжување на договорот за уште три години со, до крајот на сезоната 2025.
Градски Парк (Будимпешта)
Главни глетки
Градскиот парк ги вклучува следниве знаменитости:
Југоисточна Словенија
Југоисточна Словенија (Jugovzhodna Slovenija) — еден од 12-те статистички региони на Словенија. Најголемо културно и економско средиште во статистичкиот регион Југоисточна Словенија е Ново Место.
Поградец
Општинска единица Поградец
Општинската единица Поградец се состои само од градот Поградец (Pogradec), кој брои 20.848 жители (2011).
Анастасија Вербицкаја
По Руската револуција од 1917 година, нејзината кариера страдаше заради службен презир на нејзините "буржоазиски" романи. Таа почина во Москва во 1928 година.
Диосмектит
Диосмектитот е природен силикат на алуминиумот и магнезиумот кој се користи како интестинален адсорбент во третманот на некои гастроинтестинални заболувања. Тој е нерастворлив во вода. При предозирање може да доведе до опстипација.
Луис Леон Санчес
Кејс д’Епарњ (2007-10)
Сезоната 2010 била најуспешната на Санчес досега. Тој покажал силна форма во првиот дел на сезоната, завршувајќи втор на Тур Даун Андер и победувајќи на петтата етапа. Потоа следело уште едно второ место, на Волта ао Алгарве, откако победил на завршниот хронометар. Санчес се обидел да ја одбрани неговата титула на Париз-Ница, но завршил седми на крајот, единаесет секунди зад Алберто Контадор. Потоа, Санчес го освоил генералниот пласман и етапа на Сиркут де ла Сарт во април. Го постигнал четвртото место на Волта а Каталуња и повторно станал шпански хронометарски првак. На Тур де Франс 2010, Санчес завршил втор на деветтата етапа откако бил во бегство и на крајот завршил како 11. (подоцна поместен на десеттото место, откако на Алберто Контадор му била одземена титулата), негов најдобар резултат на Тур. По Тур, Санчес ја остварил својата најголема победа на некоја еднодневна трка, освојувајќи ја Класика де Сан Себастијан. Санчес исто така возел на Вуелта а Еспања, каде завршил десетти на крајо по силната последна недела.
Астана (2015-)
Во јуни 2015 година настапил на првите Европски игри, за Шпанија на велосипедистичките дисциплини. Го освоил златниот медал на друмската трка и бронзата на хронометарот.
Шаховска олимпијада 1960
Поврзано
III неофицијална шаховска Олимпијада (Минхен 1936)
Аполо 8
Аполо 8 (21–27 декември 1968) било првото вселенско летало со екипаж кое ја напуштило нискоземјината орбита и првиот вселенски лет со екипаж кој стигнал до Месечината. Екипажот орбитирал околу Месечината десет пати без да слета на неа, а потоа успешно се вратил назад на Земјата. Тројцата астронаути—Френк Борман, Џејмс Ловел и Вилијам Андерс—биле првите луѓе кои лично ја виделе и ја фотографирале далечната страна од Месечината, како и изгревањето на Земјата.
Аполо 8 бил лансиран на 21 декември 1968, и бил втор лет со екипаж од програмата Аполо, после Аполо7, кој останал само до Земјината орбита.
Ана (британска кралица)
Таткото на Ана, Џејмс II и IV, бил соборен за време на „Славната револуција” од 1688 г. Нејзината сестра Мери и нејзиниот маж, зет и роднина на Ана, Вилијам III, станале здружени монархии. По смртта на Мери во 1694 г., Вилијам продолжил сам со монарството сè до неговата смрт и високото место кое Ана го постигнала во 1702 г.